Arthur Gustav Valentin von Bock

Arthur Gustav Valentin von Bock (25. mai 1864 – 18. mai 1922 Viljandi) oli Bockide aadlisuguvõsast pärit mõisnik, sõjaväelane ja vabrikant. Ta oli Kaubi ja Pragi mõisnik. 

Arthur Gustav Valentin von Bock sündis Heinrich Ludwig Valentini ja Theophane von Bocki (sünninimega Rathlef) peres.Lk 583 (Transehe-Roseneck, 1929) 

Nooruses käis Bock Viljandi maagümnaasiumis, seejärel õppis 1884–1886 Tartu Ülikoolis keemiat.Verzeichnis der immatrikulierten Studenten. Lk 185. 1879–1887. EAA.402.7.177.  Sel ajal kuulus ta ka üliõpilaskorporatsiooni Livonia. Pärast kooli lõpetamist teenis Varssavis paikneva Grodno ihukaitse husaarirügemendis vabatahtlikuna. Pärast sõjaväest naasmist oli ta 1888–1889 Viljandi kreisi politseimeistri (kreischef) abi. 

1889. aastal omandas Bock Võrumaal Pragi mõisa, mida ta majandas kuni 1900. aastani. Samal aastal sai ta Võru tärklisevabriku Greif (vabrik lõpetas töö 1910. aastal) juhatajaks, sellel kohal oli ta kuni järgmise aastani.Parun Georg Wrangelli ja Nikolai von Esseni koostatud Bockide genealoogia. Lk 27. Tartu. 1927. EAA.1674.2.34.  1911. aastal päris ta pärast isa surma Kaubi mõisa, mis riigistati 1919. aastal.

 Perekond 
Arthur Gustav Valentin von Bock abiellus 1892. aasta 29. oktoobril Ķirbiži mõisniku Wilhelm von Aderkasi tütre Anna Elisabeth Henriettega. Abielust sündis kaks last, kellest üks (Hans Helmuth Arthur Eugen von Bock, 1895–1898) suri vaid kolmeaastaselt.Tartu Saksa Perekonnaajaloo Uurimise Seltsi koostatud Bockide genealoogia. Kd. 1. Lk 26. 1927. EAA.1850.1.54.

 Berend Wilhelm Valentin von Bock (1893–1945). Viljandi panga direktor ja fotograaf. Abiellus 1921. aasta 12. novembril Elfriede Kimbergiga. Suri Venemaal vangilaagris.

 Viited 

 Kirjandus 
 Transehe-Roseneck, Astaf von. Genealogisches Handbuch der livländischen Ritterschaft. Kd. 1. Görlitz. 1929.

Arthur Gustav Valentin
Kategooria:Kaubi mõisnikud
Kategooria:Sündinud 1864
Kategooria:Surnud 1922